Na temelju članka 13. Zakona o udrugama ( ″Narodne novine″ broj 74/14), skupština udruge Atletski klub „Žumberak“ donijela je dana 25.08.2015. novi,

**STATUT**

**ATLETSKOG KLUBA „ŽUMBERAK“ SOŠICE**

**Članak 1.**

Ovim Statutom reguliraju se odredbe o nazivu sjedištu, o zastupanju, o ciljevima, te

djelatnostima kojima se ostvaruju ciljevi; o ostvarivanju javnosti rada Udruge, o članstvu i

članarini, pravima i obavezama članova, o unutarnjem ustroju; o tijelima Udruge, njihovom

sastavu, ovlastima, načinu odlučivanja, uvjetima i načinu izbora i opoziva, trajanju mandata,

te odgovornosti članova; imovini i raspolaganju s mogućom dobiti, načinu stjecanja imovine,

prestanku postojanja, te postupku s imovinom u slučaju prestanka postojanja Udruge.

**Članak 2.**

Naziv udruge je: Atletski klub „Žumberak“ Sošice.

Skraćeno A.K. „Žumberak“.

Sjedište udruge je na adresi Sošice, Sošice 15.

**Članak 3.**

Udruga je upisana u Registru udruga po rješenju Zagrebačke županije , Ured za opću upravu Klasa UP/I-230-02/12-02/308., Ur.broj 238-04/7-12-2 od 13-12-2012. godine pod Mat.br. 01000972. i neprofitna je pravna osoba.s

**Članak 4.**

Udruga ima pečat, izdaje odlikovanja i pohvale. Oblik pečata i izgled odlikovanja moraju poštivati tradiciju hrvatskog jezika i kulture. Pečat kluba je okruglog oblika, promjera 30 mm s ispisanim tekstom uz rub pečata.

Atletski klub “Žumberak” Sošice s likom trkača u sredini.

**ZASTUPANJE UDRUGE**

**Članak 5.**

Udrugu zastupa Predsjednik i dva dopredsjednika. Skupština može ovlastiti i druge osobe za zastupanje Udruge.

**CILJEVI I DJELATNOSTI UDRUGE**

**Članak 6.**

Udruga je osnovana radi razvoja, unapređenja i omasovljavanja atletskog sporta, treninga i natjecanja sportaša sa težnjom postizanja vrhunskih dostignuća u atletskom sportu, uz etičko, moralno i odgojno djelovanje na svoje članove.

**Članak 7.**

Za ostvarivanje ciljeva radi kojeg je osnovan Klub obavlja sljedeće djelatnosti:

* suradnja sa nadležnim organima društveno-političke zajednice, društvenim organizacijama, poduzećima, odgojno obrazovnim institucijama, drugim stručnim institucijama na području Republike Hrvatske.
* stalno vježbanje članova, uvodeći ih u atletski sport, osposobljavajući članove za natjecateljski sport, te osiguravanjem uvjeta za rad svih struktura Kluba
* poduzimanje mjera i akcija radi unapređenja i omasovljenja atletskog sporta u vidu organiziranja atletskih natjecanja i atletskih škola.
* natjecanje izabranih članova u atletskim natjecanjima
* suradnja s drugim atletskim i sportskim udrugama
* klub se udružuje u Hrvatski atletski savez.
* Shodno odredbama u statutu udruga djeluje na području sporta

**Članak 8.**

Rad udruge je javan uz potpuno poštivanje demokratskih načela modernog društva.

**ČLANSTVO U UDRUZI**

**Članak 9.**

Članstvo je dobrovoljno, a članom Udruge može postati svaka fizička i pravna osoba.

**Članak 10.**

Članom Udruge se postaje upisom u registar članova koji vodi Tajnik Udruge.

Klub vodi popis svojih članova.

Oblik članstva u Klubu može biti:

* aktivan član - sportaš atletičar, trener
* član kluba - podupirući član, sponzor
* počasni član

**Članak 11.**

Skupština udruge određuje godišnji iznos članarine.

**Članak 12.**

Prava i obveze članova su plaćanje članarine, sudjelovanje u aktivnostima Udruge, upravljanje poslovima Udruge, čuvanje i podizanje ugleda Udruge, čuvanje materijalnih dobara i izvršenje preuzetih obveza.

**Područje djelovanja**

**Članak 13.**

Klub obavlja svoju aktivnost na području cijele Republike Hrvatske.

**Članak 14.**

Fizička ili pravna osoba koja želi postati redovnim članom Kluba podnosi zahtjev Izvršnom odboru Kluba, koji ga, dajući prethodno pozitivno ili negativno mišljenje, prosljeđuje Skupštini radi donošenja odluke običnom većinom prisutnih članova Kluba.

Redovni članovi plaćaju članarinu u iznosu koji utvrdi Izvršni odbor, biraju i mogu biti birani u tijela Kluba, imaju pravo biti informirani o radu Kluba i imaju druga prava utvrđena Zakonom i Statutom.

**Članak 15.**

Počasni član Kluba može biti fizička ili pravna osoba koja je svojim djelovanjem pridonijela ostvarivanju ciljeva radi kojih je Klub osnovan, a imenuje ga Skupština na pisani obrazloženi prijedlog 25% članova Kluba, ili na prijedlog Izvršnog odbora.

Počasni član nema pravo glasa na Skupštini, ne može sudjelovati u biranju tijela Kluba niti može biti biran u ta tijela i ima pravo biti informiran o radu Kluba.

**Članak 16.**

Članstvo prestaje:

* istupanjem iz kluba.
* isključivanjem

Odluku o isključenju donosi Skupština na način predviđen za primanje članova u Klub, a može se zatražiti radi nepoštivanja odredbi statuta, neplaćanja članarine, materijalne ili druge štete nanesene klubu, nesportskog i neprimjerenog ponašanja i sl.

Protiv odluke o isključenju dopuštena je žalba u roku od 15 dana, o kojoj odlučuje Skupština na sljedećem zasjedanju.

**Članak 17.**

Osobe ovlaštene za zastupanje:

* odgovaraju za zakonitost rada Kluba
* vode poslove Kluba sukladno odlukama skupštine i Izvršnog odbora Kluba
* odgovorni su za podnošenje skupštini prijedloga godišnjeg financijskog izvješća
* dostavljaju zapisnik s redovne sjednice skupštine Hrvatskom Atletskom Savezu (u nastavku: HAS)
* sklapa ugovore i poduzima druge pravne radnje u ime i za račun Kluba
* saziva skupštinu Kluba
* obavlja i druge poslove u skladu sa zakonom, Statutom i aktima Kluba

**Tijela Kluba**

**Članak 18.**

Tijela Kluba čine:

1. Skupština kluba
2. Izvršni odbor
3. Stručno tehnička komisija
4. Nadzorni odbor
5. Komisija za marketing
6. Predsjednik kluba i dva dopredsjednika
7. Tajnik

**SKUPŠTINA KLUBA**

**Članak 19.**

Skupština je najviše tijelo upravljanja Klubom.

Skupštinu čine redoviti članovi Kluba.

Skupština Kluba:

* usvaja Statut i njegove izmjene i dopune
* bira i razrješava osobe ovlaštene za zastupanje
* bira i razrješava druga tijela Kluba
* odlučuje o povezivanju drugim Klubovima i statusnim promjenama
* usvaja plan rada i financijski plan za sljedeću kalendarsku godinu i izvješće o radu za prethodnu kalendarsku godinu
* usvaja godišnje financijsko izvješće
* odlučuje o promjeni ciljeva i djelatnosti, prestanku rada i raspodjeli preostale imovine Kluba
* odlučuje i o drugim pitanjima utvrđenim Zakonom i Statutom te o pitanjima za koja Statutom nije utvrđena nadležnost drugih tijela Kluba

Svake četiri godine Skupština bira organe Kluba utvrđene ovim Statutom a može i prije u slučaju njihova odlaska ili opoziva.

**Članak 20.**

Skupština radi u sjednicama i donosi poslovnik o svom radu.

Sjednicom Skupštine rukovodi i akte koje Skupština donosi potpisuje predsjednik skupštine kojeg za svako pojedino zasjedanje biraju članovi, obično većinom.

Redovne sjednice Skupštine sazivaju se najmanje jednom godišnje.

Sjednicu Skupštine saziva Izvršni odbor ili najmanje 25% plus jedan član Kluba o čemu dostavljaju pisane i vlastoručno potpisane izjave.

**Članak 21.**

Skupština može donositi pravovaljane odluke ako je na sjednici prisutna polovina ukupnog broja članova Kluba plus jedan član.

Za donošenje valjanih odluka Skupštine potrebno je da za prihvaćanje odluke glasa polovina plus jedan na Skupštini prisutnih članova Kluba ako Statutom nije drugačije određeno.

U slučaju isteka mandata sjednicu skupštine saziva osoba koja je zadnja imala ovlast za zastupanje udruge ili pet osoba koje su imale pravo glasa na zadnjoj skupštini.

**IZVRŠNI ODBOR**

**Članak 22.**

Izvršni odbor je izvršni odbor Skupštine za obavljanje funkcija i drugih poslova utvrđenih ovim Statutom.

* Izvršni odbor ima 7 članova. Članove Izvršnog odbora bira iz svog sastava Skupština Kluba na vrijeme od četiri godine na prijedlog predsjednika Kluba.
* Radom Skupštine rukovodi predsjednik Kluba, koji je ujedno i predsjednik Izvršnog odbora. Izvršni odbor radi na sjednicama koje se sazivaju prema potrebi.

**Članak 23.**

Sjednice Izvršnog odbora saziva predsjednik Kluba:

* kada ocjeni da je potrebno sazvati Izvršni odbor
* kada zahtijeva Skupština Kluba i
* na zahtjev više od polovice članova Izvršnog odbora

**Članak 24.**

Izvršni odbor po svojoj nadležnosti:

* provodi utvrđenu poslovnu politiku kluba,
* priprema materijale za skupštinu,
* utvrđuje prijedlog statuta i drugih općih akata,
* donosi akte iz svoje nadležnosti,
* predlaže Skupštini Kluba godišnji program rada i financijski plan,
* provodi financijski plan Kluba i u okviru financijskog plana odlučuje o rasporedu i dinamici korištenja sredstava,
* utvrđuje mjere za unapređivanje stručnog rada i atletskog kadra,
* imenuje predstavnike kluba u organe drugih organizacija i udruženja,
* imenuje predsjednika i članove komisija te osniva stalna i povremena radna tijela,
* odlučuje o organizaciji i načinu obavljanja stručno-tehničkih i administrativnih poslova,
* obavlja i druge poslove određene ovim statutom i odlukom skupštine.

**Članak 25.**

Izvršni odbor može pravovaljano odlučivati ako na sjednici prisustvuje više od polovine njegovih članova.

Izvršni odbor donosi odluke o pitanjima iz svog djelokruga većinom glasova svojih članova.

Odluke se donose javnim glasanjem dizanjem ruke.

Članovi izvršnog odbora odgovorni su skupštini za svoj rad.

**Članak 26.**

Klub ima predsjednika kluba i dva dopredsjednika kluba.

Predsjednika kluba bira skupština iz svog sastava javnim glasanjem na vrijeme od četri godine.

Dopredsjednike kluba bira skupština iz svog sastava javnim glasanjem na vrijeme od četri godine.

**PREDSJEDNIK KLUBA**

**Članak 27.**

Predsjednik kluba

* zastupa i predstavlja klub u okviru nadležnosti utvrđenih ovim statutom i drugim općim aktima kluba,
* saziva sjednice skupštine i izvršnog odbora,
* potpisuje akte koje donosi Skupština i izvršni odbor,
* brine o izvršavanju odluka Skupštine i Izvršnog odbora,
* obavlja druge poslove predviđene ovim statutom i drugim općim aktima kluba,
* uz predsjednika klub zastupa i dopredsjednik i jedan član izvršnog odbora

**Članak 28.**

Predsjednik je za svoj rad odgovoran Skupštini i izvršnom odboru kluba.

**STRUČNO TEHNIČKA KOMISIJA**

**Članak 29.**

* Komisiju sačinjavaju predsjednik komisije i dva člana i svi treneri kluba
* brine o stručnim pitanjima i problemima kluba te predlaže Izvršnom odboru stručno rješenje i potrebe,
* brine o organizaciji atletskih priredbi i odlasku na natjecanja,
* sjednice saziva i njima rukovodi predsjednik komisije
* podnosi plan i program rada, program natjecanja i određuje sudionike na pojedinim natjecanjima, usklađen s programom izvršnog odbora.

**KOMISIJA ZA MARKETING**

**Članak 30.**

Komisiju sačinjavaju predsjednik i više članova Komisije.

Vodi brigu o materijalnom stanju Kluba i usklađuje svoj rad s ostalim Komisijama te pokušava zadovoljiti njihove potrebe

**TAJNIK**

**Članak 31.**

* klub ima tajnika (volontera, honorarca),
* tajnika imenuje izvršni odbor na vrijeme od četiri godine
* tajnik je za svoj rad odgovoran izvršnom odboru
* tajnik može predložiti izvršnom odboru administratora (volontera) koji mu pomaže u radu

**Članak 32.**

Tajnik,

* vodi brigu o realizaciji planiranih i programskih zadataka kluba
* vodi brigu o materijalnom stanju kluba
* prisustvuje sjednicama i sastancima, vodi zapisnike organa, upravlja i brine za realizaciju usvojenih zaključaka i odluka
* vodi brigu o radu komisija i pomaže im u organizaciji određenih aktivnosti,
* vodi zapisnike i korespondeniciju kluba
* vodi administrativne i stručne poslove kluba
* obavlja druge poslove po potrebi i nalogu izvršnog odbora.
* vodi popis članova

**Članak 33.**

Izvršni odbor može imenovati administratora (volontera ) koji pomaže tajniku u obavljanju zadataka.

**Izbor i opoziv likvidatora Kluba**

**Članak 34.**

Likvidatora Kluba bira i opoziva Skupština na prijedlog Izvršnog odbora. Likvidator može biti i osoba koja nije član Kluba, a mora raspolagati odgovarajućim stručnim (financijskim i pravnim) znanjem kako bi mogao voditi brigu o raspodjeli imovine Kluba.

Likvidator ima pravo na naknadu troškova za svoj rad iz sredstava Kluba u visini koju određuje Izvršni odbor na prvoj sjednici nakon njegovog imenovanja.

**Način stjecanja i raspolaganja imovinom Kluba**

**Članak 35.**

Klub pribavlja novčana sredstva iz članarine, donacija, poklona, financiranjem iz državnog proračuna i/ili proračuna regionalne i lokalne samouprave te iz drugih dopuštenih izvora i koristi ih za ostvarivanje svojih ciljeva, a o njihovoj raspodjeli odlučuje Izvršni odbor.

Za opravdane troškove učinjene u vezi s obavljanjem djelatnosti Kluba članovi imaju pravo na naknadu koju odobrava Izvršni odbor na temelju priloženih računa.

Klub vodi poslovne knjige i sastavlja financijska izvješća sukladno propisima kojima se uređuje način financijskog poslovanja i vođenja računovodstva neprofitnih organizacija.

**Članak 36.**

Ako Klub provodi programe i projekte od interesa za opće dobro financirane iz javnih izvora najmanje jednom godišnje o svom radu, opsegu, načinu stjecanja i korištenja sredstava mora izvijestiti davatelja sredstava, a putem mrežne stranice obavještava i širu javnost. Sredstva prikupljena sukladno st. 1. Klub može koristiti isključivo za provedbu odobrenih programa i projekata.

**Članak 37.**

Materijalno - financijsko poslovanje vodi se u klubu, a prati ga tajnik i o tome izvještava Izvršni odbor kluba.

Dobit koja se stječe ide za dobrobit razvoja kluba.

Po završetku godine skupština kluba usvaja završni račun kluba.

**Članak 38.**

Klub može stjecati pokretnu i nepokretnu imovinu.

Skupština donosi odluku o stjecanju nepokretne imovine, kao i odluku o prodaji, prijenosu na drugu društveno pravnu osobu ili davanje u zakup pokretne imovine.

**Statusne promjene**

**Članak 39.**

O statusnim promjenama Kluba odlučuje Skupština većinom od ¾ svih članova Kluba.

Pripajanje ili spajanje se ne može provesti s klubom ili udrugom čija financijska izvješća iskazuju negativan rezultat.

**Prestanak postojanja Kluba i postupak s imovinom**

**Članak 40.**

Klub može prestati iz razloga utvrđenih Zakonom i odlukom Skupštine ako ne izvršava zadatke i ciljeve utvrđene ovim statutom. Prestanak rada mora biti usvojen dvo trečinskom glasova svih članova Kluba.

U slučaju prestanka postojanja Kluba, njegova imovina nakon ispunjenja zakonskih obaveza pripada Kulturno prosvjetnom društvu „Tadija Smičiklas“ odnosno Općini Žumberak.

**Način rješavanja sporova i sukoba interesa unutar Kluba**

**Članak 41.**

Sve međusobne sporove proizašle iz članstva u Klubu i/ili aktivnostima u sklopu djelovanja Kluba, članovi se obvezuju riješiti mirnim putem uz arbitražu Izvršnog odbora.

**Prijelazne i završne odredbe**

**Članak 42.**

Statut donosi skupština većinom glasova članova skupštine

**Članak 43.**

Izmjene i dopune statuta obavljaju se na način i po postupku predviđenom za njeno donošenje

Ovaj Statut stupa na snagu s danom donošenja.

Predsjednik kluba

U Zagrebu, 25. kolovoza 2015.